《满江红》
宋代·黄人杰

季琯灰融，盛寒里、梅香乍放。元道是酿成和气，间生名将。

马革裹尸男子志，虎头食肉通侯相。更胸中、十万拥奇兵，人皆仰。

腰金印，垂玉帐。忠胆锐，雄心壮。倚辕门几望，北州驰想。

且倒长江为寿酒，却翻银浦千寻浪。算时来、一笑洗胡尘，迎天仗。

作者简介：人杰，字叔万，生卒年均不详，南城（今属江西）人。宋朝诗人。孝宗乾道二年（一一六六）进士（清雍正《江西通志》卷五○）。有《可轩曲林》一卷（《直斋书录解题》卷二一），已佚。生平事迹亦无考。工词，著有可轩曲林一卷，《文献通考》传于世。